
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

26 ΑΥΓΟΥΣΤΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

810 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οικ/58629 

Καθορισμός κατηγοριών ορίων και όρων και περιορισμών δόμησης 

στους οικισμούς Σταγείρων - Στρατονίκης - Αθύτου - I Ιαλαιοχωρίου 

- Κασσανδρινού - Γαλαρινού - Νεοχωρίου - Αγ. Προδρόμου - Πα¬ 
λιουριού - Παλαιοχώρας - Ριζών - Σιβήρεως Νομού Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

ΐ. Τις Δ/ξειςτου από 24.4.85 Π.Δ/τος (ΦΕΚ 181Δ') 3.5.85 «περί 
του τρόπου καθορισμού ορίων οικισμών της χώρας κατηγορίες αυτών 
και καθορισμός όρων και περιορισμών δόμησης». 

2. Τις Δ/ξεις του από 14.2.87 Π.Δ. (ΦΕΚ 133 Δ’/23.2.87) «τρο¬ 
ποποίηση του από 24.4.85» (ΦΕΚ 181 Δ) Π.Δ. 

3. Τις προτάσεις των ιδιωτών μελετητών μηχανικών στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων που αφορούν στον προσδιορισμό των ορίων των υπόψη οι¬ 
κισμών. 

4. Τα πληθυσμιακά στοιχεία της τελευταίας απογραφής του Κράτους 
τηςΕΣΤΕ. 

5. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους μελετητές κατά τις υποδείξεις των σχετικών 
προδιαγραφών του ΥΧΟΠ. 

6. Τις γνωμοδοτήσεις του Ν. Συμβουλίου ΠΕΧΩΔΕ Νομού Χαλκιδι¬ 
κής, κατά τις συνεδριάσεις 12η/29.5.87, 13η/12.6.87, 16η/ 
26.6.87 και 17η/24.7.87. 

7. Τις αποφάσεις των Κοινοτικών Συμβουλίων: 

14/85 απόφαση του Κοινοτικού Συμβουλίου Σταγείρων για τον οι¬ 
κισμό Σταγείρων. 

18/85 απόφαση του Κοινοτικού Συμβουλίου Στρατονίκης για τον οι¬ 
κισμό Στρατονίκης. 

9/86 και 11/87 απόφαση του Κοινοτικού Συμβουλίου Αθύτου για 
τον οικισμό της Αθύτου. 

11/85 απόφαση του Κοινοτικού Συμβουλίου Παλαιοχωρίου για τον 
οικισμό Παλαιοχωρίου. 

31/85 απόφαση του Κοινοτικού Συμβουλίου Νεοχωρίου \^ια τον οι¬ 
κισμό Νεοχωρίου. 

22/85 και 20/87 αποφάσεις του Κοινοτικού Συμβουλίου Αγ. Προ¬ 
δρόμου για τον οικισμό Αγ. Προδρόμου. 

29/85 απόφαση του Κοινοτικού Συμβουλίου Παλιουριού για τον οι¬ 
κισμό Παλιουριού. 

25/85 απόφαση του Κοινοτικού Συμβουλίου Παλαιοχώρας για τον 
οικισμό Παλαιοχώρας. 

23/85 απόφαση του Κοινοτικού Συμβουλίου Ριζών για τον οικισμό 
Ριζών. 

38/86 απόφαση του Δημοτικού Συμβουλίου Κασσανδρείας για τον 
οικισμό Σιβήρεως. 

8. Για τους οικισμούς Κασσανδρινού και Γαλαρινού δεν έχουν υπο¬ 
βληθεί ενστάσεις ούτε στάλθηκαν αποφάσεις των Κοινοτικών τους Συμ¬ 
βουλίων παρ’ όλο που παρήλθαν οι προθεσμίες, αποφασίζουμε: 


I. Κατατάσσουμε τους παραπάνω οικισμούς ως εξής: 

1) Τον οικισμό Σταγείρων: συνεκτικό, ενδιαφέροντα, μεσαίο, φθίνο- 
ντα. 

2) Τον οικισμό Στρατονίκης: συνεκτικό, μεσαίο, αδιάφορο, φθίνοντα. 

3) Ίον οικισμό Αθύτου: αξιόλογο, συνεκτικό, παραλιακό ή τουρι¬ 
στικό. στάσιμο, μεσαίο. 

4) Τ ον οικισμό Παλαιοχωρίου: συνεκτικό, στάσιμο, ενδιαφέροντα, 
μεγάλο. 

5) Τον οικισμό Κασσανδρινού: συνεκτικό, στάσιμο, μεσαίο, αδιάφορο. 

6) Τον οικισμό Γαλαρινού: συνεκτικό, στάσιμο, διάσπαρτο, μεσαίο, 
αδιάφορο. 

7) Τον οικισμό Νεοχωρίου: συνεκτικό, ενδιαφέροντα, μεσαίο φθίνο¬ 
ντα. 

8) Τον οικισμό Αγ. Προδρόμου: συνεκτικό, ενδιαφέροντα μεσαίο, φθί¬ 
νοντα. 

9) Τον οικισμό Παλιουριού: Αξιόλογο, συνεκτικό, στάσιμο, μεσαίο. 

10) Τον οικισμό Παλαιοχώρας: συνεκτικό, στάσιμο, μεσαίο, αδιά¬ 
φορο. 

11) Τον οικισμό Ριζών: συνεκτικό, στάσιμο, μεσαίο, αδιάφορο. 

12) Τον οικισμό Σιβήρεως: δυναμικό, μικρό, παραλιακό ή τουρι¬ 
στικό, διάσπαρτο, αδιάφορο. 

II. Καθορίζουμε τα όρια των πιο πάνω οικισμών του Νομού μας με 
στοιχεία 1, 2, 3 ... ν όπως αυτά φαίνονται στα συνοδευτικά της παρού¬ 
σας σχεδιαγράμματα σε κλίμακα 1:5000 που αποτελούν στοιχεία ανα¬ 
πόσπαστα της απόφασης αυτής και συντάχθηκαν βάσει στοιχείων χαρ¬ 
τών και επί τόπου ελέγχου. 

Α. ΓΕΝΙΚΟΙ ΟΡΟΙ ΔΟΜΗΣΗΣ 

1. Εντός των ορίων των οικισμών αυτών ισχύουν οι γενικοί όροι δό¬ 
μησης, που προβλέπονται από το Π.Δ./24.4.85 (ΦΕΚ 181 Δ'/3.5.85) 
όπως τροποποιήθηκαν με το Π.Δ./14.2.87 (ΦΕΚ 133Δ'/23.2.87) 
και αρτιότητα οικοπέδων: 

Ια. Για τους οικισμούς: Κασσανδρινό, Παλιοχωρίου, Στρατονίκης, 
Στάγειρα: 300 τ.μ. αρτιότητα. 

1β. Για τους οικισμούς: Νεοχώρι, Γαλαρινός: 500 τ.μ. αρτιότητα. 

1γ. Για τους οικισμούς: Παλιούρι, Αγ. Πρόδρομος, Ριζά, Παλαιο- 
χώρα: 300 τ.μ. αρτιότητα στο συνεκτικό και 600 τ.μ. αρτιότητα στο 
διάσπαρτο. 

1δ. Για τον οικισμό Αθύτου: αρτιότητα 300 τ.μ. στο συνεκτικό και 
1000 τ.μ. στο διάσπαρτο. 

1 ε. Για τον οικισμό Σιβήρεως: αρτιότητα 400 τ.μ. στο συνεκτικό (ρυ- 
μοτ.) και 1000 τ.μ. στο διάσπαρτο. 

2. Κατά παρέκκλιση εντός των ορίων των οικισμών θεωρούνται άρ¬ 
τια τα οικόπεδα με όποιο εμβαδόν έχουν κατά την ημέρα δημοσίευσης 
του ΠΔ/24.4.85 (ΦΕΚ 181Δ'/3.5.85) εφόσον δεν έχουν το ελάχιστο 
εμβαδόν που ορίζεται στην παρ. Ια. 

Β. ΕΙΔΙΚΟΙ ΟΡΟΙ ΔΟΜΗΣΗΣ 

Για τους παραπάνω οικισμούς τους ειδικούς όρους δόμησης που ανα¬ 
γράφονται στις αντίστοιχες καρτέλλες που συνοδεύουν την παρούσα 
απόφαση σε συνδυασμό με το άρθρο 8 παρ. 3 του Π.Δ. 24.4.85 (ΦΕΚ 
181 Δ/3.5.85) όπως τροποποιήθηκε με το Π.Δ. 14/23.2.87 (ΦΕΚ 

133 Δ'). 

IV. α) Πριν από οποιαδήποτε κατάτμηση οικοπέδων εντός των ορίων 
των οικισμών θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και Πολ. Εφαρμογών ή από τα 
Πολεοδομικά Γραφεία Ν. Μουδανιών και Αρναίας ανάλογα με την περί¬ 
πτωση ώστε να εξασφαλίζεται η συνέχεια των υπαρχόντων κοινοχρή¬ 
στων χώρων και η δημιουργία νέων κοινοχρήστων χώρων σύμφωνα με 
τα οριζόμενα στις δ/ξεις της παρ. 1 του άρθρου 6 όπως τροποποιήθηκε 
με το Π.Δ. 14.2.87 (ΦΕΚ 133Δ/23.2.87). 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα από 24.4.85 (ΦΕΚ 
181Δ/3.5.85) όπως αυτό τροποποιήθηκε με το Π.Δ./14.2.87 (ΦΕΚ 
133Δ/23.2.87). 

Για τους οικισμούς Παλαιοχώρας, και Ριζών και για τα οικόπεδα 


που έχουν πρόσωπο στον Εθνικό δρόμο και βρίσκονται στο διάσπαρτο 
τμήμα τους θα πρέπει οι οικοδομές να τοποθετούνται σε απόσταση του¬ 
λάχιστον 6 μ. από το όριο απαλλοτρίωσης της οδού. 

Για τον οικισμό Αθύτου και για τα οικόπεδα που έχουν πρόσωπο στον 
Επαρχιακό δρόμο και βρίσκονται στα διάσπαρτα τμήματα του, οι οικο¬ 
δομές θα πρέπει να τοποθετούνται σε απόσταση 20 μ. τουλάχιστον, από 
τον άξονα της οδού. 

Η απόφαση αυτή με τα σχεδιαγράμματα οριοθέτησης των οικισμών 
και τις καρτέλλες που τη συνοδεύουν να δημοσιευθεί στην Εφημερίδα 
της Κυβερνήσεως. 

Πολύγυρος, 30 Ιουλίου 1987 
Ο Νομάρχης 
ΓΙΩΡΓΟΣ ΚΙΡΚΟΣ 

ΠΙΝΑΚΑΣ λ. 2.1. 

ΔΕΛΤΙΟ ΑΡΧΙΤΕΚΤΟΝΙΚΗΣ ΑΝΑΓΝΩΡΙΣΗΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

